3 Bekostigbare ooggrimeringverwyderaars - Goeie Huishouding
3 Bekostigbare ooggrimeringverwyderaars
Ons het drie ooggrimeringverwyderaars – almal onder R100 – getoets. Dís wat ons toetsers gesê het:
1. Eucerin DermatoClean Waterproof Eye Make-up Remover (R79,95) “Ek het baie van hierdie produk gehou, want dit het al my waterbestande ooggrimering in ’n japtrap verwyder en dit het selfs my vel ’n bietjie bevog. Bonus: Dit het glad nie my oë gebrand nie!” – (Toetser 1: Carinè)
2. Nivea Daily Essentials Extra Gentle Eye Make Up Remover (R47,95) “Ek hou daarvan dat dit my grimering verwyder sonder om my vel olierig te laat voel. Dit ruik aangenaam en het boonop ’n billike prys!” – (Toetser 2: Paula)
3. Yardley Clear Away Soothing Eye Make-up Remover (R59,95) “Dié ooggrimeringverwyderaar het baie goed gewerk en my oogskadu en maskara sommer vinnig verwyder. Dis boonop goeie waarde vir geld. Dit het egter my oë ’n bietjie gebrand. Wees dus versigtig as jy sensitiewe oë het.” (Toetser 3: Karin)
Laat jou lipstiffie langer hou